Bodil Ipsen

Bodil Ipsen (født Bodil Louise Jensen Ipsen 30. august 1889, død 26. november 1964) var en dansk skuespiller og regissør. Hun har sammen med Bodil Kjer gitt navn til Danmarks eldste filmpris, Bodilprisen.


== Liv og virke ==
Etter artium i 1908 kom hun inn på Det Kongelige Teaters elevskole og debuterte året etter. I 1910 ble hun engasjert av Folketeatret og Dagmarteatret. Hun vendte tilbake til Det Kongelige Teater i 1914 og så igjen på Dagmarteatret 1919–1922. I årene deretter byttet hun mellom Det Kongelige Teater og Folketeatret. Mellom 1930 og 1933 opptrådte hun på ny på Dagmarteatret, og hadde et kort opphold på Betty Nansen Teatret og vendte så nok engang tilbake til Det Kongelige Teater, hvor hun ble fram til 1944.
Hun opptrådte på landsdelsscenene. Dessuten i Oslo og i Stockholm og hadde engasjementer ved Frederiksberg Teater, Det ny Teater, Folketeatret og Odense Teater i perioden 1949–1958. Hun avsluttet sin teaterkarriere på Det Kongelige Teater, hvor hun opptrådte for siste gang den 2. april 1960.
Hun fikk tildelt utmerkelsen Ingenio et arti i 1922, Fortjenstmedaljen i gull i 1948, Dannebrogordenen i 1959 og Dansk Skuespillerforbunds gullnål i 1964.
Bodil Ipsen var gift fire ganger – i 1910 med skuespilleren Jacob Texière, i 1914 med sivilingeniør H.H.O. Moltke, i 1919 med teaterdirektøren og skuespilleren Emanuel Gregers og i 1932 med journalist Ejnar Black. Hun er portrettert i Bodil Ipsen og filmen (2006).


== Filmografi ==


=== Skuespiller ===

1960 – Tro, håp og trolldom .... bestemor Gunhild

1957 – Ingen tid til kjærtegn .... kvinne i rullestol

1942 – En hustrus offer .... Clara Møller

1941 – Gå med mig hjem .... landsrettssakfører fru Helene Hannøe

1940 – Jomfru Sørensen .... grevinne Danner

1938 – Bolettes brudefærd .... Bolette Jensen

1935 – Det gyldne smil .... Elsa Bruun

1932 – Paustians Uhr .... Store Marie

1923 – Madsalune .... Katharina II

1922 – Frie fugle … Naomi, kapteinens kone

1920 – Lavinen .... Maria, Pouls hustru

1913 – Et syndens barn

1913 – Scenens børn …. Leonie, Walters hustru


=== Regissør ===

1951 – Det sanne ansikt

1950 – Café Paradis

1948 – De satte livet inn

1947 – Bröllopsnatten

1945 – De røde enger

1944 – Besettelse

1944 – Soja

1943 – Erotikk

1942 – En herre i kjole og hvitt

1942 – Avsporet (film fra 1942)


== Teaterroller (utvalg) ==


=== Nationaltheateret i Oslo ===
1938 – Madame …. Marquise Eloise de Kestournel
1930 – Penelope …. Penelope
1927 – Den som ler sist …. Constance
1924 – Et dukkehjem …. Nora


== Priser (utvalg) ==
1960 – Bodilprisen for beste kvinnelige hovedrolle i filmen Tro, håp og trolldom
1935 – Mottaker av Tagea Brandts Rejselegat


== Referanser ==


== Eksterne lenker ==
(en) Bodil Ipsen på Internet Movie Database 
(no) Bodil Ipsen hos Nationaltheatret 
(sv) Bodil Ipsen i Svensk Filmdatabas 
(da) Bodil Ipsen på Filmdatabasen 
(da) Bodil Ipsen på danskefilm.dk 
(da) Bodil Ipsen på danskfilmogtv.dk 
(da) Bodil Ipsen på Scope 
(fr) Bodil Ipsen på Allociné 
(en) Bodil Ipsen på AllMovie 
(en) Bodil Ipsen hos The Movie Database 
Bodil Ipsen hos Filmdelta
«BODIL IPSEN  / Nationaltheatrets skuespillerarkiv». Nationaltheatret. Besøkt 15. mai 2020. 
Bodil Ipsen hos SNL